**ΔΙΚΑΙΟΛΟΓΗΤΙΚΑ ΑΜΟΙΒΗΣ ΠΙΣΤΟΠΟΙΗΜΕΝΩΝ ΜΕΤΑΦΡΑΣΤΩΝ**

1. Αίτηση (ηλεκτρονικά, μέσω portal Ν.Σ.Κ.)
2. Πίνακας αμοιβής, με σφραγίδα και υπογραφή του αιτούντα, στο κάτω μέρος του οποίου ο Προϊστάμενος του Γραφείου ή του Σχηματισμού του Ν.Σ.Κ. θα βεβαιώνει ότι α) οι μεταφράσεις έχουν διενεργηθεί σύμφωνα με τα οριζόμενα στην υποπερίπτωση ε΄ της παραγράφου 3 του άρθρου 147 του ν. 4781/2021 β) ότι ο αριθμός των σελίδων μετάφρασης που παραλήφθηκαν είναι ίδιος με αυτόν που δηλώνεται από τον μεταφραστή και γ) ότι πρόκειται για απλή ή επείγουσα διαδικασία μετάφρασης.

Σημειώνεται ότι δεν απαιτείται η υποβολή αντιγράφου της εντολής Ν.Σ.Κ.

1. Υπεύθυνη Δήλωση (άρθρου 8 του ν. 1599/1986), στην οποία θα δηλώνεται ότι δεν έχει υποβληθεί άλλη αίτηση ή πίνακας αμοιβής για τις ίδιες ενέργειες και ότι τα δικαιολογητικά που αποστέλλονται ηλεκτρονικά είναι τα ίδια με εκείνα που διαβιβάζονται σε έντυπη μορφή.
2. Φωτοτυπία της πρώτης σελίδας βιβλιαρίου Τραπέζης, ώστε να προκύπτει ευκρινώς ο αριθμός ΙΒΑΝ του δικαιούχου και σε περίπτωση που δεν έχει εκδοθεί βιβλιάριο, βεβαίωση της Τράπεζας με υπογραφή του υπαλλήλου που την εξέδωσε.

Σύμφωνα δε με την νέα οδηγία του Γενικού Λογιστηρίου του Κράτους **(ΑΔΑ: Ρ1Γ3Η-ΜΗΞ),** σχετικά τον τρόπο επιβεβαίωσης τήρησης τραπεζικού λογαριασμού ΙΒΑΝ, σας διευκρινίζουμε ότι στην περίπτωση που το ΙΒΑΝ αποδεικνύεται με:

α) βεβαίωση τήρησης τραπεζικού λογαριασμού από τράπεζα χωρίς υπογραφή υπαλλήλου,

β) βεβαίωση που εκδόθηκε μέσω ηλεκτρονικής τραπεζικής,

γ) αντίγραφο ενημερωτικής κάρτας πελάτη χωρίς υπογραφή υπαλλήλου τραπέζης,

**τότε θα χρειαστεί να υποβάλλει ο δικαιούχος της δικαστικής δαπάνης, ένα επιπλέον δικαιολογητικό, ως δικαιολογητικό εξόφλησης μαζί με το IBAΝ.**

Πρόκειται για μία υπεύθυνη δήλωση, σε έγχαρτη μορφή με γνήσιο της υπογραφής ή μέσω της ψηφιακής πλατφόρμας gov.gr που θα περιλαμβάνει το εξής κείμενο: **"βεβαιώνεται η ακρίβεια των δηλούμενων στοιχείων, του υποβληθέντος αποδεικτικού τήρησης τραπεζικού λογαριασμού με αριθμό ΙΒΑΝ GR......................... - (Εθνική/Alpha/Πειραιώς/Eurobank/κ.ά...) Τράπεζα, που εκδόθηκε από την οικεία τράπεζα ή μέσω υπηρεσιών ηλεκτρονικής τραπεζικής (επιλέγετε ανάλογα)".**  
(<https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses>)

Σημειώνεται ότι το IBAN που προέρχεται από φωτοτυπία βιβλιαρίου τραπέζης ή από βεβαίωση τράπεζας που φέρει υπογραφή υπαλλήλου, είναι έγκυρο και δεν χρειάζεται να συνοδεύεται από την ανωτέρω υπεύθυνη δήλωση.

1. Τιμολόγιο παροχής υπηρεσιών, το οποίο δύναται να προσκομιστεί στο Τμήμα

Εκκαθάρισης Αμοιβών του ΝΣΚ μετά την κοινοποίηση της πράξης εκκαθάρισης αμοιβής του.